
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 1T/44/2026 8126010959 26. 06. 2026 Mgr. Boris Vittek ECLI:SK:OSPO:2026:8126010959.1
ROZSUDOK V MENE SLOVENSKEJ REPUBLIKY Okresný súd Prešov samosudcom Mgr. Borisom Vittekom, v trestnej veci obvineného A. A., na verejnom zasadnutí dňa 26. júna 2026 v Prešove, takto rozhodol: Podľa § 334 ods. 4 Trestného poriadku súd schvaľuje dohodu o vine a treste uzatvorenú medzi prokurátorom Okresnej prokuratúry Prešov a obvineným A. A. zo dňa 28.05.2026 a vyhlasuje tento rozsudok obv. A. A., nar.: 26. júla 2002 v Prešove, trvale bytom B. C. D., okres Prešov, je vinný, že - v presne nezistenom čase od 12:20 hod. do 12:30 hod. dňa 25. 07. 2025 v meste Prešov pri budove nákupného centra E., E. X/X v zadnej časti služobných vchodov súradnice 48°59T0.0"N 21°15T4.3"E, ukradol z tam stojaceho neuzamknutého osobného motorového vozidla zn. Toyota Corolla, EČV: AA 032 MU, bielej farby, VIN: E., koženú peňaženku zn. Guess čiernej farby s finančnou hotovosťou 80,Eur, občianskym preukazom a vodičským preukazom, preukazom taxi, preukazom poistenca, palivovou kartou a 2 ks debetných kariet ČSOB banky, mobilný telefón zn. iPhone 16, IMEI 358245255530999 a 1 ks elektronického kľúča od vozidla Toyota Corolla s EČ: AA 032 MU, bielej farby, VIN: E., pričom z peňaženky vybral finančnú hotovosť 80,- Eur a dve platobné karty a túto neskôr zahodil, a platobnou kartou F. D. G. č. XXXXXXXXXXXXXXXX vykonal dve platby na ul. E. F. XX, H. v predajni Milk-Agro a to v čase o 12.52 hod. v sume 1,28,- Eur a v čase o 12:53hod v sume 1,67,-Eur, čím takto pre I. J., nar.: 09.05.1993, trvalé bytom F. X, XXX XX H. spôsobil škodu krádežou peňaženky s finančnou hotovosťou v sume 80,- Eur a škodu neoprávneným použitím platobnej karty v celkovej sume 2,95,Eur, škodu krádežou mobilného telefónu zn. K. 16, IMEI XXXXXXXXXXXXXXX v sume 1500,-Eur pre spoločnosť PNEUTRADE, s. r. o. so sídlom Rybárska 8, 949 01 Nitra, IČO: 36 528 927 a škodu krádežou elektronického kľúča od motorového vozidla Toyota Corolla s EČ: AA 032 MU pre spoločnosť L. E., E., E. E. H. XX, XXX XX M. - I. F. E. I., IČO: 35 890 487 v sume 200,-Eur, pričom bol za taký čin dňa 30.11.2023 právoplatne odsúdený rozsudkom Okresného súdu v Prešove, pod spisovou značkou 5T/39/2021, ktorý nadobudol právoplatnosť a vykonateľnosť dňa 30.11.2023 za zločin Krádež podľa § 212 ods. 1 písm. b), ods. 3 písm. c) Trestného zákona, teda - prisvojil si cudziu vec tým, že sa jej zmocnil a spôsobil tak malú škodu, a bol za taký čin v predchádzajúcich dvadsiatich štyroch mesiacoch odsúdený a neoprávnene použil platobný prostriedok, č í m spáchal - prečin krádeže podľa § 212 ods. 1, písm. a), ods. 2 písm. b) Trestného zákona v súbehu s prečinom neoprávnené vyrobenie a používanie platobného prostriedku podľa § 219 ods. 2 Trestného zákona, Za to sa odsudzuje Podľa § 194 ods. 2 Trestného zákona, § 42 Trestného zákona, za použitia ustanovenia § 38 ods. 2 Trestného zákona, k súhrnnému trestu odňatia slobody v trvaní 18 mesiacov. Trest uložený rozsudkom Okresného súdu Prešov sp. zn. 3T 24/2024 z 04.12.2025, právoplatný toho istého dňa, sa zrušuje ako aj všetky ďalšie rozhodnutia na tento výrok nadväzujúce ak vzhľadom na zmenu ku ktorej došlo zrušením stratili podklad.
Podľa ustanovenia § 48 ods. 1, ods. 2 písm. a) Trestného zákona, sa pre výkon trestu zaradzuje do ústavu s minimálnym stupňom stráženia. Podľa § 287 ods. 1 Trestného poriadku, súd ukladá povinnosť nahradiť spoločnosti PNEUTRADE, s. r. o. so sídlom Rybárska 8, 949 01 Nitra, IČO: 36 528 927 škodu v sume 1.500,- Eur a I. J., nar.: 09.05.1993, trvalé bytom F. X, XXX XX H. povinnosť nahradiť škodu v sume 82,95,- Eur. odôvodnenie: Dňa 02.06.2026 podal prokurátor Okresnej prokuratúry Prešov na tunajší súd návrh na schválenie dohody o vine a treste pod sp. zn. 2 Pv 313/25/7707-32, ktorú uzatvoril dňa 28.05.2026 s obvineným v znení uvedenom vo výrokovej časti tohto rozsudku. Na verejnom zasadnutí, kde súd rozhodoval o návrhu na schválenie dohody o vine a treste odpovedal/i obvinený/í na všetky otázky uvedené v § 333 ods. 3 Tr. poriadku kladne, t.j. „áno“. Samosudca okresného súdu preskúmal v zmysle § 331 ods. l Tr. por. predložený návrh dohody o vine a treste, ako aj pripojený vyšetrovací spis, pričom nezistil žiadne závažné porušenia procesných predpisov, ani že by navrhovaná dohoda o vine a treste bola zrejme neprimeraná, alebo nespravodlivá. Preto v zmysle § 334 ods. 4 Tr. por. predmetnú dohodu o vine a treste súd schválil, čo potvrdil rozsudkom, ktorý bol verejne vyhlásený. Poučenie: Proti tomuto rozsudku nie je prípustné odvolanie ani dovolanie okrem dovolania podľa § 371 odsek 1 písmeno c) Tr. por. (§ 334 odsek 4 Tr. por.). Tento rozsudok nadobúda právoplatnosť vyhlásením (§ 334 odsek 5 Tr. por.).

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2026:8126010959.1 (dáta aktuálne k 15. 11. 2026). Záväzné je znenie zverejnené súdom.




